РЕГЛАМЕНТ (ЕО) № 960/2008 НА КОМИСИЯТА
от 30 септември 2008 година
за прилагане на Регламент (ЕО) № 808/2004 на Европейския парламент и на Съвета относно статистическите данни на Общността за информационното общество
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 808/2004 на Европейския парламент и на Съвета от 21 април 2004 г. относно статистическите данни на Общността за информационното общество (1), и по-специално член 8, параграф 2 от него,
като има предвид, че:
(1)
С Регламент (ЕО) № 808/2004 се установи обща рамка за системното изготвяне на статистика на Общността за информационното общество.
(2)
Съгласно член 8, параграф 1 от Регламент (ЕО) № 808/2004 мерките по прилагането са необходими, за да бъдат определени данните, които да се осигурят за подготовката на статистическите данни, установени в членове 3 и 4 от посочения регламент, и крайните срокове за тяхното предаване.
(3)
Предвидените в настоящия регламент мерки са в съответствие със становището на Статистическия програмен комитет, създаден с Решение 89/382/ЕИО, Евратом на Съвета (2),
ПРИЕ НАСТОЯЩИЯ РЕГЛАМЕНТ:
Член 1
Данните, които се предават за изготвянето на статистика на Общността за информационното общество, както е предвидено в член 3, параграф 2 и член 4 от Регламент (ЕО) № 808/2004, са съобразени с приложения I и II към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 септември 2008 година.